ครม. ตั้งพล.อ.ฉัตรเฉลิม นั่งปธ.บอร์ดการยาง มั่นใจทหารก็เรียนบริหารมาเหมือนกัน
ครม. มีมติให้ พล.อ.ฉัตรเฉลิม นั่งปธ.บอร์ดการยาง ถาวร แซะไม่เหมาะสม เพราะคนที่เรียนโรงเรียนนายร้อยฯมาอาจไม่ได้เรียนเรื่องการเกษตรและการบริหารจัดการมา เจ้าตัวสวนกลับมั่นใจทหารก็เรียนบริหารมาเหมือนกัน12 ม.ค. 2559 รายงานว่าพล.ต.สรรเสริญ แก้วกำเนิด โฆษกประจำสำนักนายกรัฐมนตรี แถลงว่าที่ประชุมคณะรัฐมนตรี(ครม.) มีมติแต่งตั้งคณะกรรมการการยางแห่งประเทศไทย (กยท.) ตามที่กระทรวงเกษตรและสหกรณ์เสนอ จำนวน 8 คน คือ พล.อ.ฉัตรเฉลิม เฉลิมสุข เป็นประธานกรรมการฯ และแต่งตั้งกรรมการผู้ทรงคุณวุฒิ คือ นายประสิทธิ์ หมัดเส็น ผู้แทนเกษตรกรชาวสวนยาง นายสังข์เวิน ทวดห้อย ผู้แทนเกษตรกรชาวสวนยาง นายเสนีย์ จิตตเกษม ผู้แทนเกษตรกรชาวสวนยาง นายธีรพงศ์ ตันติเพชราภรณ์ ผู้แทนสถาบันเกษตรกรชาวสวนยาง นายสาย อิ่นคำ ผู้แทนสถาบันเกษตรกรชาวสวนยาง นายธนวรรธน์ พลวิชัย ผู้แทนผู้ประกอบกิจการยาง ซึ่งมีความเชี่ยวชาญด้านการค้า และนายพิชัย ถิ่นสันติสุข ผู้แทนผู้ประกอบกิจการยาง ซึ่งมีความเชี่ยวชาญด้านการผลิตอุตสาหกรรมยาง โดยให้มีผลตั้งแต่วันที่คณะรัฐมนตรีมีมติเป็นต้นไปก่อนหน้านี้ นายถาวร เสนเนียม อดีตรองหัวหน้าพรรคประชาธิปัตย์ และอดีตส.ส.สงขลา ระบุว่า หากมอบหมายให้พล.อ.ฉัตรเฉลิม ดำรงตำแหน่งดังกล่าวนั้น ไม่เหมาะสม เพราะคนที่เรียนโรงเรียนนายร้อยฯมาอาจไม่ได้เรียนเรื่องการเกษตรและการบริหารจัดการมา โดย รายงานความเห็นของ พล.อ.ฉัตรเฉลิม ต่อกรณีนี้ด้วย ซึ่งพล.อ.ฉัตรเฉลิม กล่าวว่าทุกอย่างถ้าดำเนินการอย่างจริงจังเพื่อประโยชน์ของประเทศชาติและประชาชน ก็สามารถทำได้ทั้งนั้น เป็นทหารก็เรียนรู้เรื่องการบริหารจัดการมาเหมือนกัน เมื่อผู้บังคับบัญชาสั่งให้ทำอะไรก็ต้องทำให้ได้ โดยเฉพาะเรื่องการแก้ไขปัญหายางพารา ซึ่งเป็นเรื่องฮอตในขณะนี้ ถ้ารัฐบาลให้ตนเข้ามาช่วย ตนก็พร้อมช่วยรัฐบาลเพื่อเดินหน้าต่อไปและช่วยชาวสวนยางทุกคน
 ครม. มีมติให้ พล.อ.ฉัตรเฉลิม นั่งปธ.บอร์ดการยาง ถาวร แซะไม่เหมาะสม เพราะคนที่เรียนโรงเรียนนายร้อยฯมาอาจไม่ได้เรียนเรื่องการเกษตรและการบริหารจัดการมา
การบริหาร,คณะกรรมการการยางแห่งประเทศไทย,ฉัตรเฉลิม เฉลิมสุข,ทหาร,ยาง